Obavještavamo korisnike sustava toplinske energije da će se tijekom sutrašnjeg dana, 25. listopada 2017. godine, postupno uključivati grijanje u objektima na toplinskom sustavu grada Rijeke, čime će započeti sezona grijanja 2017./2018.
Naime, zbog povećanog broja upita korisnika tijekom ovoga tjedna, niskih temperatura u večernjim satima i hladnijeg vremena koje se predviđa za naredni period, u objektima priključenima na Energov distributivni sustav postupno će se pokrenuti grijanje, a riječke će toplane prijeći na zimski način rada.